મનીષા કોઈરાલાનુ કહેવુ છે કે, કદાચ સ્ત્રી-પુરુષવાળો પ્રેમ મારા નસીબમાં જ નથી. સારુ છે. ફરી કોઈ ખોટા સંબંધમાં પડવા કરતા સારુ છે કે હું આ કડવા સત્યને સ્વીકારી લઉ. હું ક્યારેય કોઈ પુરુષને મને દુઃખી કરવાની મંજુરી નહીં આપુ. કેંસરથી લડયા બાદ નવી જિંદગી મેળવનાર મનીષાએ જણાવ્યુ કે, ભલે મારી ખાનગી જિંદગી હોય કે મારુ કરીયર, હું હવે આ સમયમાં કોઈ ખોટી સ્થિતિનો સામનો નહીં કરી શકુ. મને ભગવાને બીજી વખત જીવવાની તક આપી છે.